**3. Η μεταβιομηχανική κοινωνία**

Όταν λέμε ‘***’επανάσταση’’*** εννοούμε ριζικές αλλαγές των οικονομικών, κοινωνικών και πολιτιστικών συνθηκών, τέτοιες επαναστάσεις ήταν: α) η αγροτική επανάσταση κατά την νεολιθικής εποχή με την εμφάνιση της καλλιέργειας της γης β) η βιομηχανική, με την εισαγωγή της μηχανής στην παραγωγή, γ) η επανάσταση της γνώσης και της πληροφορικής με την ανάπτυξη των επιστημών και της τεχνολογίας που οδήγησαν στην λεγόμενη μεταβιομηχανική κοινωνία.

 Ο συνδυασμός της επιστήμης με την τεχνολογία, η χρήση Η/Υ και εφαρμογών βοηθά στην επίλυση καθημερινών προβλημάτων του ανθρώπου.

Συνέπειες των ραγδαίων τεχνολογικών εξελίξεων τα τελευταία χρόνια είναι ότι:

1. Μειώνεται η απόσταση ανάμεσα στον χρόνο εφεύρεσης και στον χρόνο χρήσης.

2. Αλλάζει ο τρόπος που βιώνουν την καθημερινότητα τους οι άνθρωποι, αλλάζει η αίσθηση του χώρου και του χρόνου γιατί έχει μειωθεί σημαντικά ο χρόνος κάλυψης των γεωγραφικών αποστάσεων.

3. Ο τομέας των υπηρεσιών έχει μεγαλώσει ενώ μειώνονται οι θέσεις εργασίας καθώς τα μηχανήματα αντικαθιστούν τους ανθρώπους.